 ڪراچي (ويب ڊيسڪ) پاڪستان جي مشهور اسپورٽس اينڪر زينب عباس کي پاڪستاني اداڪار عدنان صديقي سان تصوير ڪڍرائڻ مهانگي پئجي وئي. زينب عباس اداڪار عدنان صديقي سان ورتل تصوير ٽوئيٽر تي شيئر ڪندي پي ايس ايل ۽ ڊرامي ‘‘ميري پاس تم هو’’ جي آخري قسط بابت ذڪر ڪيو. اسپورٽس اينڪر پاران ڊرامي جي ولين کي ‘‘شهوار’’ لکڻ ۽ سندس ڊرامي جو ذڪر ڪرڻ مهانگو پئجي ويو ۽ ڪيترن ئي ماڻهن سندس مذاق اڏائي ڇڏيو. ڪيترن ئي ماڻهن زينب عباس جو مذاق اڏائيندي چيو ته هاڻي هو ‘‘ميري پاس تم هو’’ جي مهوش بڻجڻ وڃي رهي آهي جڏهن ته هڪ مداح لکيو ته ‘‘زينب خيال ڪجو، شهوار اوهان کي به نه اڏائي کڻي وڃي’’. اسپورٽس اينڪر ۽ ڊرامي جي ولين جي وائرل ٿيل تصوير تي ڪيترن ئي مداحن پنهنجي پنهنجي انداز ۾ تنقيد ڪئي.